**Vera Ann Farmiga** (/fɑrˈmiːɡə/; lahir 6 Ogos 1973) ialah seorang pelakon dan penerbit Amerika Syarikat.

Farmiga memulakan kerjayanya di pentas dalam penerbitan Broadway asal *Taking Sides* (1996). Beliau membuat penampilan sulung televisyennya dalam siri fantasi Fox *Roar* (1997), dan penampilan sulung filemnya dalam filem drama-thriller *Return to Paradise* (1998). Farmiga mula menduduki kerusi pengarah pada tahun 2011 dengan filem drama *High Ground*, di mana beliau juga mempunyai peranan utama.

Kejayaan Farmiga hadir pada 2004 dengan peranannya dalam drama *Down to the Bone*. Beliau menerima pujian lebih lanjut untuk filem drama *Nothing But the Truth* (2008), dan memenangi pujian kritis dengan memegang watak Alex Goran dalam filem drama komedi 2009 *Up in the Air*, yang mana beliau dicalonkan untuk Anugerah Golden Globe, Anugerah SAG, Anugerah BAFTA, dan Anugerah Akademi untuk Pelakon Wanita Terbaik. 

Farmiga juga telah membintangi peranan dalam drama politik *The Manchurian Candidate* (2004), drama jenayah *The Departed* (2006), drama romantis *Never Forever* (2007), drama sejarah *The Boy in the The Striped Pajamas* (2008), komedi romantis *Crime Henry* (2010), drama thriler cereka sains *Source Code* (2011), drama thriler *Safe House* (2012), drama undang-undang *The Judge* (2014), drama biografi *The Front Runner* (2018), dan filem raksasa *Godzilla: King of the Monsters* (2019). 

Farmiga telah melakonkan penyiasat paranormal Lorraine Warren dalam filem seram blokbuster *The Conjuring* (2013), *The Conjuring 2* (2016), dan *Annabelle Comes Home* (2019). Dari 2013 hingga 2017, beliau membintangi Norma Louise Bates dalam siri drama A&E *Bates Motel*, yang memperolehnya pencalonan Anugerah Primetime Emmy. Peranan ini, bersama dengan *Joshua* (2007) dan *Orphan* (2009), melihatnya sebagai ratu jeritan kontemporari. Untuk lakonannya sebagai pendakwa raya Elizabeth Lederer di siri mini *When They See Us* (2019), beliau menerima pencalonan Anugerah Primetime Emmy.

Filemografi
-----------

Rencana utama: Vera Farmiga di skrin dan pentas

Rujukan
-------

1. ↑  Rohan, Virginia (March 3, 2014). "Clifton-born Vera Farmiga talks about her role as Norma Bates in A&E's "Bates Motel"". *World News Network. NorthJersey.com*. Diarkibkan daripada yang asal pada September 26, 2017.
2. ↑  "Vera Farmiga". *Biography.com*. A&E Networks. Diarkibkan daripada yang asal pada September 20, 2017. Dicapai pada September 19, 2017.
3. ↑  Smindak, Helen (October 15, 2006). "Actress Vera Farmiga: reaching for stardom". *The Ukrainian Weekly*. Diarkibkan daripada yang asal pada March 4, 2016.
4. ↑  Savage, Sophie (August 22, 2011). "Vera and Taissa Farmiga Talk Higher Ground: Strength, Vulnerability, Self-Discovery, Courage". *IndieWire*. Penske Media Corporation. Diarkibkan daripada yang asal pada August 24, 2017.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Vera Farmiga*** |

* Vera Farmiga di Pangkalan Data Filem Internet (IMDb)

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Norway
* Sepanyol
* Perancis (data)
* Catalonia
* Jerman
* Israel
* Amerika Syarikat
* Republik Czech
* Korea
* Belanda
* Poland

 |
| Kamus biografi | 
* Jerman

 |
| Pangkalan data saintifik | 
* CiNii (Jepun)

 |
| Lain-lain | 
* MusicBrainz (artis)
* SUDOC (Perancis)
	+ 1

 |